**Jegyzőkönyv**

2018. március 8. napján 13,00 órakor a az Önkormányzati Iroda Tanácskozó Termében termében megtartott rendkívüli nyilvános képviselő-testületi ülésről.

**Jelen vannak**: Mazzag Géza polgármester

Németh Zsolt alpolgármester

Mazzagné Rózsa Bernadett képviselő

Pongrácz Ernőné képviselő

Zsuppán Béla képviselő

Szita Gabriella jegyző

**Mazzag Géza polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 5 fő.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Díszpolgári cím adományozása Mazzagné Rózsa Bernadett kezdeményezésére   
   Előadó: Mazzag Géza polgármester**
2. **Egyebek**

**Napirend tárgyalása előtt:**

**Mazzagné Rózsa Bernadett képviselő:** Megkérdezte Pongrácznét, hogy tényleg felmondott e a falugondnoki állás tekintetében.

**Pongrácz Ernőné képviselő:**  Igen, tegnap délután.

**Zsuppán Béla képviselő:**. Nehéz lesz időre új dolgozót felvenni, mert meg is kell hirdetni.

**Mazzagné Rózsa Bernadett:** A bírósági per miatt döntött úgy, hogy felmond?

**Pongrácz Ernőné képviselő:** Igen, nem akarja rettegve ellátni a feladatait.

**Zsuppán Béla képviselő:**. Úgy érzi, hogy a változások miatt rájuk fog zúdulni minden. A polgármester elköltözése, Bori felmondása és költözési gondolata.

**Németh Zsolt alpolgármester:** Eddig is megoldottak mindent, vagy délelőtt, vagy délután mindig tud intézkedni.

**Mazzag Géza polgármester:** A honlapra újra ki kell tenni a fontosabb szolgáltatók elérhetőségét.

**Napirend tárgyalása:**

1. **Díszpolgári cím adományozása Mazzagné Rózsa Bernadett kezdeményezésére   
   Előadó: Mazzag Géza polgármester**

**Mazzag Géza polgármester:** Felkérte Mazzagné Rózsa Bernadett képviselőt mondja el kezdeményezésének okát.

**Mazzagné Rózsa Bernadett képviselő:** Amikor átadták a temetőt, hiányolta, hogy nem lett a két előző polgármester megemlítve, hiszen nekik is köszönhető volt, hogy a település nem adósodott el. Véleménye szerint a tevékenységüket mindenképpen meg kell említeni valamilyen módon.

**Mazzag Géza polgármester:** Már kaptak elismerést a tevékenységükért.

**Németh Zsolt alpolgármester:** Már mindenkit kitüntettek, Vasboldogasszonyért díjjal. Tavaly Zsuppán Béla a sportért végzett tevékenységért is kapott elismerést.

**Zsuppán Béla képviselő:** Ő ezelőtt 8-9 éve szerette volna az édesapját díszpolgári címre javasolni. Tudja, hogy ez most furcsa, és nem neki kellene ezt mondani. Esetleges szavazás során ő tartózkodna. Kellemetlen számára, hogy ezt ő hozza szóba és másnak ez nem jut eszébe. Csak el szeretné mondani a civil szférában végzett kiemelkedő munkáját. 2004. ben lett elfogadva a kitüntetésekről szóló rendelet. 2007 óta senkinek nem adtak díjat.

**Németh Zsolt alpolgármester:** Úgy érzi, jelen pillanatban nincs olyan, akinek a díszpolgári címet oda lehetne adományozni. A civil munkájáért, a sportért végzett munkáért adtak már díjat neki. Nehezményezi viszont, hogy amikor a sport egyesület 30 éves évfordulóján adtak emlékérmet, megjegyzi, hogy ő igaz csak 15 éve dolgozik a csapattal, de úgy gondolja ő is sokat dolgozott. Visszagondolva nem is biztos, hogy megérte, hogy a családját háttérbe szorítva dolgozott a csapatért.

**Zsuppán Béla képviselő:** Ő is el tudja mondani, hogy 15 évet fordított a polgárőrségre, a sportra és úgy érzi nem igazán érte meg. Elmondta a Géza is, hogy a sok stressz visszatekintve nem biztos, hogy megérte.

**Mazzagné Rózsa Bernadett képviselő:** Felolvasta a 6/2004(IV.1.) önk. rendelet 1.§.-ban foglaltakat.

**Németh Zsolt alpolgármester:** Amikor őket megválasztották, a legelső alkalommal kitüntették azokat az embereket akikről szó volt

**Mazzag Géza polgármester:** Ki kellene találni, hogy milyen díjat adjanak, mert véleménye szerint nem lehet azt megtenni, hogy csak 1 polgármester kap elismerést.

**Németh Zsolt alpolgármester:** Véleménye szerint nem csak a polgármester volt az, akinek köszönhető, hogy nem vettek fel hitelt nem adósodtak el, ehhez a képviselő-testület is kellett.

**Zsuppán Béla képviselő:** Véleménye szerint lehetne több elismerést is belevenni a rendeletbe. pl. az év vállalkozója. Tavasszal lehetne egy bált rendezni.

**Mazzag Géza polgármester:** Mi alapján döntenék el, ki az év vállalkozója?

**Németh Zsolt alpolgármester:** Sajnos sem a szilveszteri, sem pedig a polgárőr rendezvényen nem vesznek részt az emberek.

**Mazzag Géza polgármester:** Lehetne adni azoknak, akik elvégzik a felsőoktatási tanulmányaikat. Ki kell dolgozni pontosan ezeket a díjakat.

**Mazzagné Rózsa Bernadett képviselő**: Lesz a március 15. napi műsor, legalább ott említsék meg a két polgármester nevét. Küldjenek ki a lakosságnak egy kérdőívet, hogy kit javasolnának indoklással.

**Zsuppán Béla képviselő:** Szerinte a neveket ők sorolják fel a lakosság felé.

**Mazzag Géza polgármester:** Véleménye szerint a polgármestereknek ne adjanak kitüntetést, csak akkor, ha igazán kiemelkedő tevékenységet végeztek.

**Németh Zsolt alpolgármester:** Véleménye szerint most nem tudna olyan személyt megnevezni, akinek díszpolgári címet adományozna. Úgy gondolja, hogy díszpolgárnak olyant kell választani, aki hosszú időn keresztül töretlenül, lendületesen tevékenykedett a településért. Módosítsák a rendeletet. Ő már készített egy rövidke tervezetet, amelyet felolvasott. Ezek az elismerések átfogják a társadalmi szerepvállalásokat.

**Mazzag Géza polgármester:** Az alpolgármester által ismertetett kitüntetéseket véleménye szerint dolgozzák be a rendeletbe és módosítsák.

1. **Egyebek**

**Mazzag Géza polgármester:** A március 15. napi ünnepséget délután 15,30 órakor tartják a Faluháznál.

Nem volt még szó a gyereknapról. Lehetne a tornateremben, a játszótéren, a pályán valamilyen programot szervezni.

**Zsuppán Béla képviselő:** Gyereknapkor jobban tudnának segíteni.

**Mazzag Géza polgármester:** Május utolsó vasárnapján tartanák.

**Zsuppán Béla képviselő:** Ha kell akkor segítenek.

**Mazzag Géza polgármester:** Elmondta, hogy a falunap most kötöttebb, a pályázati forrás miatt.

**Zsuppán Béla képviselő:** Mi lesz akkor, ha nem találnak addig falugondnokot, amire a Bori elmegy.

**Mazzag Géza polgármester:** Jó lenne, ha lenne egy jelölt addig, amíg a Bori itt van.

Egyéb kérdés, bejelentés nem hangzott el, a polgármester a képviselő-testület nyilvános ülését 10,15 órakor bezárta.

**K.m.f.**

**Németh Zsolt Szita Gabriella  
 alpolgármester jegyző**